[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 18.7.2008

KOM(2008) 477 endelig

Forslag til

RÅDETS FORORDNING

om ændring af forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i Indien

(forelagt af Kommissionen)

BEGRUNDELSE

1. BAGGRUND FOR FORSLAGET

- Begrundelse og formål

Dette forslag vedrører anvendelsen af Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 461/2004 af 8. marts 2004, ("grundforordningen"), i proceduren vedrørende importen af sengelinned af bomuld med oprindelse i Indien.

- Generel baggrund

Forslaget fremsættes som led i gennemførelsen af grundforordningen og som resultat af en undersøgelse, der blev foretaget i overensstemmelse med de indholdsmæssige og proceduremæssige krav i grundforordningen.

- Gældende bestemmelser på det område, som forslaget vedrører

Rådets forordning (EF) nr. 74/2004[1], ændret ved Rådets forordning (EF) nr. 2143/2004[2], (EF) nr. 122/2006[3] og (EF) nr. 1840/2006[4], om indførelse af en endelig udligningstold på importen til Fællesskabet af sengelinned af bomuld med oprindelse i Indien.

Forslag om at indrømme nye eksportører til Fællesskabet behandling som nye eksporterende producenter.

- Overensstemmelse med andre EU-politikker og -mål

Ikke relevant.

2. HØRING AF INTERESSEREDE PARTER OG KONSEKVENSANALYSE

- Høring af interesserede parter

Ansøgerne og EF-erhvervsgrenen er blevet underrettet om resultaterne af undersøgelsen og har haft lejlighed til at fremsætte bemærkninger.

- Ekspertbistand

Der har ikke været behov for ekstern ekspertbistand.

- Konsekvensanalyse

Forslaget er et resultat af gennemførelsen af grundforordningen.

Grundforordningen foreskriver ikke en generel konsekvensanalyse, men indeholder en udtømmende liste over de forhold, der bør evalueres.

3. FORSLAGETS RETLIGE ASPEKTER

- Resumé af forslaget

Ved forordning (EF) nr. 74/2004 indførte Rådet en endelig udligningstold på importen til Fællesskabet af sengelinned af bomuld med oprindelse i Indien.

I forbindelse med den oprindelige undersøgelse blev der på grund af det store antal eksportører/producenter af den pågældende vare i Indien udtaget en stikprøve af de eksporterende producenter. Der blev fastsat individuelle toldsatser på mellem 4,4 % og 10,4 % for de selskaber, der indgik i stikprøven, mens andre samarbejdsvillige selskaber uden for stikprøven fik tildelt en toldsats på 7,6 %. Der blev fastsat en resttoldsats på 10,4 % for selskaber, der enten ikke gav sig til kende, eller som ikke udviste samarbejdsvilje i forbindelse med undersøgelsen.

I henhold til artikel 2 i Rådets forordning (EF) nr. 74/2004 kan indiske eksportører/producenter, der opfylder betingelserne i artiklen, behandles på samme måde som de samarbejdsvillige selskaber, der ikke indgik i stikprøven ("status som ny eksportør").

Rådets forordning (EF) nr. 74/2004 er blevet ændret tre gange, nemlig ved Rådets forordning (EF) nr. 2143/2004, Rådets forordning (EF) nr. 122/2006 og Rådets forordning (EF) nr. 1840/2006. Ved alle tre forordninger blev navnene på selskaber, der eksporterede den pågældende vare med oprindelse i Indien, og som opfyldte kriterierne i Rådets forordning (EF) nr. 74/2004, føjet til listen over indiske eksporterende producenter i bilaget til forordningen.

To af de 20 indiske eksportører/producenter, der anmodede om at få status som nye eksportører, fremlagde dokumentation, der ansås for tilstrækkelig til at ændre Rådets forordning (EF) nr. 74/2004 og føje dem til listen over de selskaber, der er omfattet af den vejede gennemsnitlige told på 7,6 %.

Det foreslås derfor, at Rådet vedtager vedlagte forslag til forordning, der bør offentliggøres i Den Europæiske Unions Tidende så hurtigt som muligt.

- Retsgrundlag

Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 461/2004 af 8. marts 2004.

- Subsidiaritetsprincippet

Forslaget henhører under Fællesskabets enekompetence. Subsidiaritetsprincippet finder derfor ikke anvendelse.

- Proportionalitetsprincippet

Forslaget er i overensstemmelse med proportionalitetsprincippet af følgende grund(e):

Foranstaltningens form er beskrevet i ovennævnte forordninger og giver ikke mulighed for nationale beslutninger.

Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål.

- Reguleringsmiddel/reguleringsform

Foreslået instrument: forordning.

Andre midler ville ikke være hensigtsmæssige af følgende grund(e):

Grundforordningen foreskriver ikke alternative muligheder.

4. BUDGETMÆSSIGE KONSEKVENSER

Forslaget har ingen konsekvenser for Fællesskabets budget.

Forslag til

RÅDETS FORORDNING

om ændring af forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i Indien

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab[5] ("grundforordningen"),

under henvisning til artikel 2 i Rådets forordning (EF) nr. 74/2004 af 13. januar 2004 om indførelse af en endelig udligningstold på importen af sengelinned af bomuld med oprindelse i Indien[6],

under henvisning til forslag forelagt af Kommissionen efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) Ved forordning (EF) nr. 74/2004[7], i det følgende benævnt "den oprindelige forordning", indførte Rådet en endelig udligningstold på importen til Fællesskabet af sengelinned af bomuld henhørende under KN-kode ex 6302 21 00 (Taric-kode 6302 21 00 81, 6302 21 00 89), ex 6302 22 90 (Taric-kode 6302 22 90 19), ex 6302 31 00 (Taric-kode 6302 31 10 90) og ex 6302 32 90 (Taric-kode 6302 32 90 19) med oprindelse i Indien. I betragtning af det store antal samarbejdsvillige eksporterende producenter af den pågældende vare i Indien, blev der i overensstemmelse med artikel 27 i Rådets forordning (EF) nr. 2026/97 ("grundforordningen")[8], udvalgt en stikprøve af indiske eksporterende producenter, og der blev fastsat individuelle toldsatser på mellem 4,4 % og 10,4 % for de selskaber, som indgik i stikprøven, mens andre samarbejdsvillige selskaber, som ikke indgik i stikprøven, fik tildelt en toldsats på 7,6 %. Der blev fastsat en resttoldsats på 10,4 % for alle andre selskaber.

(2) I henhold til artikel 2 i Rådets forordning (EF) nr. 74/2004 forholder det sig således, at hvis en ny eksporterende producent i Indien over for Kommissionen fremlægger tilstrækkelig dokumentation for, at det pågældende selskab ikke eksporterede de i artikel 1, stk. 1, omhandlede varer til Fællesskabet i undersøgelsesperioden (1. oktober 2001 til 30. september 2002) ("det første kriterium"), at det ikke er forretningsmæssigt forbundet med nogen af de eksportører eller producenter i Indien, som er genstand for de ved nævnte forordning indførte antisubsidieforanstaltninger ("det andet kriterium"), og at det faktisk har eksporteret de pågældende varer til Fællesskabet efter den undersøgelsesperiode, der ligger til grund for foranstaltningerne, eller har indgået en uigenkaldelig kontraktlig forpligtelse til at eksportere en væsentlig mængde til Fællesskabet (”det tredje kriterium”), kan artikel 1, stk. 3, i nævnte forordning ændres, og den nye eksporterende producent tildeles den toldsats, der gælder for de samarbejdsvillige selskaber, der ikke indgik i stikprøven, dvs. 7,6 %.

(3) Den oprindelige forordning er blevet ændret tre gange ved Rådets forordning (EF) nr. 2143/2004[9], Rådets forordning (EF) nr. 122/2006[10] og Rådets forordning (EF) nr. 1840/2006[11]. Ved alle tre forordninger er navnene på selskaber, der eksporterede den pågældende vare, og som opfyldte kriterierne i den oprindelige forordning, blevet føjet til bilaget.

B. ANMODNINGER FRA NYE EKSPORTØRER/PRODUCENTER

(4) 20 indiske selskaber har siden offentliggørelsen af den foregående ændringsforordning ansøgt om at blive indrømmet samme status som de samarbejdsvillige selskaber, der deltog i den oprindelige undersøgelse, men som ikke indgik i stikprøven ("status som ny eksportør").

(5) De 20 ansøgere var:

Ansøgende selskab | By |

K.K.P. Textiles Limited | Tamil Nadu |

Kashmiri Lal Tarun Khanna PVT LTD | Amritsar |

Premier Polyweaves Private Limited | Coimbatore |

Home Fashions International | Kerala |

Y.J. Enterprises | Mumbai |

KaLaM Designs | Ahmedabad |

Himatsingka Linens | Bangalore |

S.K.T. Textile Mills | Coimbatore |

Shetty Garments Private Ltd. | Mumbai |

TAVOY Workwear | Mumbai |

Orient Craft Limited | Haryana |

GHCL Limited | Gujarat |

Indo Count Industries Limited | Mumbai |

Vijayeswari Textiles Limited | Coimbatore |

Nest Exim | Mumbai |

Prakash Textiles | Coimbatore |

Prakash Woven Private Limited. | Coimbatore |

Sotexpa Qualidis Textiles India Private Ltd | Coimbatore |

BKS Textiles Pvt. Ltd | Coimbatore |

JDA Textiles | Chennai |

(6) 11 selskaber besvarede ikke det spørgeskema, der skulle vise, om de overholdt bestemmelserne i artikel 2 i Rådets forordning (EF) nr. 74/2004, og deres anmodninger måtte derfor afvises.

(7) De resterende ni selskaber indsendte fuldstændigt besvarede spørgeskemaer og kom derfor i betragtning til indrømmelse af status som ny eksportør.

(8) Den dokumentation, der blev fremlagt af to af de ovennævnte indiske eksporterende producenter, anses som fyldestgørende for, at de opfylder kriterierne i den oprindelige forordning, hvormed de kan tildeles den toldsats på 7,6%, der gælder for de samarbejdsvillige selskaber, der ikke indgik i stikprøven, og følgelig føjes til listen over eksporterende producenter i bilaget til Rådets forordning (EF) nr. 74/2004, som ændret ved Rådets forordning (EF) nr. 2143/2004, Rådets forordning (EF) nr. 122/2006 og Rådets forordning (EF) nr. 1840/2006.

(9) De resterende syv selskabers ansøgninger om indrømmelse af status som ny eksporterende producent blev afvist af nedenstående grunde.

(10) To selskaber fremlagde ikke dokumentation for, at de havde eksporteret den pågældende vare til Fællesskabet efter undersøgelsesperioden eller havde indgået uigenkaldelige kontraktlige forpligtelser om eksport af væsentlige mængder af den pågældende vare til Fællesskabet. De opfyldte dermed ikke det tredje kriterium.

(11) Et selskab fremlagde ikke salgsregnskabet for den betragtede periode og kunne således ikke påvise, at det ikke havde eksporteret den pågældende vare i undersøgelsesperioden. Et andet selskab viste sig at have eksporteret den pågældende vare i undersøgelsesperioden. Disse selskaber opfyldte dermed ikke det første kriterium.

(12) Et selskab returnerede spørgeskemaet efter fristens udløb, og væsentlig dokumentation, som skulle vedlægges ansøgningen, manglede. Et selskab besvarede ikke en skriftlig anmodning om yderligere oplysninger. Disse to selskaber havde således ikke fremlagt tilstrækkelig dokumentation for, at de opfyldte kriterierne i den oprindelige forordning.

(13) Endelig fandtes et selskab at være forretningsmæssigt forbundet med et selskab, der er nævnt i den oprindelige forordning, og dets ansøgning om status som ny eksportør blev derfor afvist, da det andet kriterium ikke var opfyldt.

(14) De selskaber, der ikke fik tildelt status som nye eksportører, blev underrettet om grundene til denne afgørelse og fik mulighed for at tilkendegive deres synspunkter skriftligt.

(15) Alle argumenter og indlæg fra de interesserede parter er blevet undersøgt og taget i betragtning, når det var berettiget —

UDSTEDT FØLGENDE FORORDNING:

Artikel 1

Følgende selskaber føjes til listen over producenter i Indien i bilaget til Rådets forordning (EF) nr. 74/2004:

Selskab | By |

Home Fashions International | Kerala |

GHCL Ltd. | Gujarat |

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

[…]

Formand

[1] EUT L 12 af 17.1.2004, s. 1.

[2] EUT L 370 af 17.12.2004, s. 1.

[3] EUT L 22 af 26.1.2006, s. 3.

[4] EUT L 355 af 15.12.2006, s. 4.

[5] EFT L 288 af 21.10.1997, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12).

[6] EUT L 12 af 17.1.2004, s. 1. Senest ændret ved forordning (EF) nr. 1840/2006 (EUT L 355 af 15.12.2006, s. 4).

[7] EUT L 12 af 17.1.2004, s. 1.

[8] Rådets forordning (EF) nr. 2026/97 (EFT L 228 af 21.10.1997, s. 1). Senest ændret ved forordning (EF) nr. 461/2004 (EUT L 77 af 13.3.2004, s. 12).

[9] EUT L 370 af 17.12.2004, s. 1.

[10] EUT L 22 af 26.1.2006, s. 3.

[11] EUT L 355 af 15.12.2006, s. 4.